ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
29 ก.ย. 2558

สรุปภาวะตลาดภาคเช้า : SET แกว่งในแดนลบ – SET โดน Sentiment ลบตลาดต่างประเทศกดดันให้เปิดกระโดดลงไป 10 จุด หลังจากนั้นเหมือนหาฐานเจอบริเวณ 1340 จุด รวมถึงเมื่อวานก็ลงมามากแล้ว ทำให้เหตุผลทางปัจจัยเทคนิคเริ่มทำงานตามภาวะ Oversold ส่งผลให้แกว่งแคบในช่วง 1340-1350 จุด ไม่ได้ไปไหนนัก ส่วนปัจจัยที่มีอิทธิพลต่อการเคลื่อนไหวของตลาดยังไม่มีเข้ามานักในช่วงเช้า ทั้งนี้ SET ปิดภาคเช้าที่ระดับ 1345.43 จุด, -6.70 จุด ด้วยมูลค่าซื้อขายที่ระดับ 1.7 หมื่นลบ. กลุ่มหลักกดดันตลาดโดยพลังงาน, แบงก์ และ ICT ปิดลบ -1.0%, -0.8% และ -0.3% ตามลำดับ ด้านตลาดภูมิภาคอยู่ในแดนลบ
กลยุทธ์ที่แนะนำ : ช่วงบ่าย: มอง Downside ในช่วงนี้ไม่น่าต่ำกว่า 1340 จุด เพื่อเข้าสู่ช่วงรีบาวด์สลับบ้าง โดยหากขึ้นทะลุ 1350 จุดได้ จะเป็นสัญญาณที่ดีขึ้นในระยะสั้น เพื่อยกระดับมาแกว่งบริเวณ 1355-1360 จุด ส่วนภาพรวม SET กลับมาเป็นช่วงอ่อนตัวแล้ว กลยุทธ์ การเก็งกำไรพอทำได้ ตาม SET ที่คาดจะรีบาวด์ แต่ยังเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ BEAUTY (รับ 4.46 ต้าน 4.72 Cut 4.36)